ພະນະທ່ານທອງລຸນສີສຸລິດ, ປະທານປະເທດ ແຫ່ງສປປລາວ ໄດ້ສໍາເລັດການເຂົ້າຮ່ວມກອງປະຊຸມສາກົນວ່າດ້ວຍອະນາຄົດຂອງອາຊີຄັ້ງທີ26,ພາຍໃຕ້ຫົວຂໍ້:“ການສ້າງຍຸກສະໄໝຫຼັງໂຄວິດ-19: ບົດບາດຂອງອາຊີໃນການຟື້ນຕົວຂອງໂລກ”(Shaping the post-COVID era: Asia’s role in the global recovery)ໃນວັນທີ20-21 ພຶດສະພາ 2021 ໃນຮູບແບບກອງປະຊຸມທາງໄກ ຈັດໂດຍ ສໍານັກຂ່າວໜັງສືພິມເສດຖະກິດຍີ່ປຸ່ນ (NIKKEI).ໃນກອງປະຊຸມຄັ້ງນີ້ ທ່ານປະທານປະເທດໄດ້ຂຶ້ນກ່າວປາໄສ ໂດຍໄດ້ຍົກໃຫ້ເຫັນເຖິງບັນຫາທີ່ພົ້ນເດັ່ນຂອງໂລກ ແລະ ສິ່ງທ້າທາຍ ທີ່ພວກເຮົາກໍາລັງປະເຊີນຢູ່ ໃນປະຈຸບັນນີ້ ພ້ອມທັງຍົກໃຫ້ເຫັນເຖິງ ການວາງແຜນທີ່ມີລັກສະນະຍຸດທະສາດຮ່ວມກັນ ເພື່ອຮັບມືກັບສິ່ງທ້າທ້າຍຕ່າງໆ ພາຍຫຼັງ COVID-19, ບົດບາດຄວາມສໍາຄັນ ຂອງອາຊີ ໃນການຟື້ນຟູເສດຖະກິດ-ສັງຄົມ ຂອງໂລກ ແລະ ການເພີ່ມທະວີ ການຮ່ວມມືທີ່ມີຄຸນນະພາບ ເພື່ອການພັດທະນາ ທີ່ສອດຄ່ອງກັບຍຸກສະໄໝໃໝ່ ດ້ວຍຄວາມຮັບຜິດຊອບຮ່ວມກັນ. ພ້ອມກັນນີ້, ພະນະທ່ານ ປະທານປະເທດ ແຫ່ງ ສປປ ລາວ ກໍ່ໄດ້ຍົກໃຫ້ເຫັນບົດບາດຂອງ ສປປ ລາວ ໃນການປະກອບສ່ວນຮ່ວມມືຢ່າງຕັ້ງໜ້າ ເຂົ້າໃນຂະບວນການລວມ ເພື່ອກຽມພ້ອມ ແລະ ຮັບມືກັບວິກິດການຕ່າງໆ ໃນປະຈຸບັນ ແລະ ອາດເກີດຂຶ້ນໃໝ່ ແນໃສ່ປົກປັກຮັກສາສັນຕິພາບ, ສະຖຽນລະພາບ ...Read More »
General
ລັດຖະບານ ສືບຕໍ່ປະຕິບັດບັນດາມາດ ຕະການ ລັອກດາວ ອອກໄປຕື່ມ 15 ວັນ
ລັດຖະບານ ສືບຕໍ່ປະຕິບັດບັນດາມາດຕະການປິດເມືອງ (ລັອກດາວ) ອອກໄປຕື່ມ 15 ວັນ ເລີ່ມແຕ່ເວລາ 00 ໂມງ ຂອງວັນທີ 21 ພຶດສະພາ ຫາ ເວລາ 24:00 ໂມງ ຂອງວັນທີ 4 ມິຖຸນາ 2021, ພ້ອມທັງ ຍົກລະດັບມາດຕະການໃນການຄວບຄຸມ ແລະ ສະກັດກັ້ນການແຜ່ລະບາດຂອງພະຍາດໂຄວິດ-19 ແລະ ຜ່ອນຜັນບາງມາດຕະການຢູ່ບາງບໍລິເວນ. ທ່ານ ນາງ ທິບພະກອນ ຈັນທະວົງສາ ຮອງລັດຖະມົນຕີ, ຮອງຫົວໜ້າຫ້ອງວ່າການສຳນັກງານນາຍົກລັດຖະມົນຕີ, ຜູ້ປະຕິບັດໜ້າທີ່ໂຄສົກລັດຖະບານ ກ່ຽວກັບມາດຕະການປ້ອງກັນ, ຄວບຄຸມ, ສະກັດກັ້ນ ແລະ ແກ້ໄຂການແຜ່ລະບາດ ຂອງພະຍາດໂຄວິດ-19 ໃນໄລຍະ ວັນທີ 21 ພຶດສະພາ ຫາ ວັນທີ 4 ມິຖຸນາ 2021 ກ່າວໃນພິທີຖະແຫລງຂ່າວ ໃນວັນທີ 20 ພຶດສະພາ 2021 ນີ້ວ່າ: ວັນທີ 20 ພຶດ ສະພາ 2021 ເປັນມື້ສຸດທ້າຍ ...Read More »
ຄະນະຊ່ຽວຊານແພດຈີນສໍາເລັດການປະຕິບັດໜ້າທີ່ຕ້ານໂຄວິດ-19 ຢູ່ລາວ ແລະເດີນທາງກັບຄືນປະເທດ
ຕາມຂ່າວ CRI ວັນທີ 18 ພຶດສະພານີ້, ຄະນະຊ່ຽວຊານການແພດທີ່ລັດຖະບານ ສປ ຈີນຊ່ວຍເຫຼືອ ສປປ ລາວ ຕ້ານພະຍາດ COVID-19 ໄດ້ສໍາເລັດໜ້າທີ່ ແລະເດີນທາງກັບຄືນປະເທດ ໂດຍມີ ທ່ານບຸນແຝງ ພູມມະໄລສິດ ລັດຖະມົນຕີກະຊວງສາທາລະນະສຸກ ແລະທ່ານຈ່ຽງຈ້າຍຕົ່ງ ເອກອັກຄະລັດຖະທູດຈີນປະຈຳລາວ ພ້ອມດ້ວຍຄະນະອອກສົ່ງທີ່ສະໜາມບິນສາກົນວັດໄຕ ນະຄອນຫຼວງວຽງຈັນ. ຄະນະຜູ້ຊ່ຽວຊານການແພດຈີນຊຸດນີ້ປະກອບມີ 25 ທ່ານ ເຊິ່ງເປັນຊ່ຽວຊານດ້ານລະບາດວິທະຍາ, ການຂ້າເຊື້ອ, ກວດກາຈາກຫ້ອງກວດວິເຄາະ, ການຄຸ້ມຄອງການຕິດເຊື້ອ, ພະແນກມໍລະສຸມ ແລະອື່ນໆ. ໃນເວລາ 2 ອາທິດ ທີ່ປະຕິບັດໜ້າທີ່ຢູ່ລາວ, ທິມງານດັ່ງກ່າວໄດ້ສໍາຫຼວດຄົ້ນຄວ້າຢູ່ໂຮງໝໍປິ່ນປົວ, ໂຮງໝໍພາກສະໜາມ, ຫ້ອງທົດລອງກວດພະຍາດ, ສະຖານທີ່ສັກຢາວັກຊິນ, ສະຖານທີ່ຈໍາກັດບໍລິເວນ ແລະອື່ນໆຫຼາຍກວ່າ 40 ໜ່ວຍງານ ເພື່ອເກັບກໍາຂໍ້ມູນ ພ້ອມແລກປ່ຽນຄໍາເຫັນທາງດ້ານວິຊາການກັບພາກສ່ວນທີ່ກ່ຽວຂ້ອງ; ໄດ້ຝຶກອົບຮົມວິຊາສະເພາະໃຫ້ແກ່ບຸກຄະລາກອນດ້ານການແພດ, ສາທາລະນະສຸກ ແລະຂະແໜງທີ່ກ່ຽວຂ້ອງຫຼາຍກວ່າ 20 ຄັ້ງ, ເປັນຕົ້ນແມ່ນການຄວບຄຸມການລະບາດຢູ່ໂຮງໝໍ, ການຈໍາແນກຄົນເຈັບອາການໜັກແລະອື່ນໆ; ອີງຕາມການປຶກສາຫາລືແລກປ່ຽນຂໍ້ມູນ, ການລົງໄປເຄື່ອນໄຫວເຮັດວຽກຕົວຈິງກໍຄືຂໍ້ສະເໜີຂອງຝ່າຍລາວ, ປະສົມປະສານກັບບັນດາມາດຕະການແລະວິທີການຄວບຄຸມການລະບາດພະຍາດໂຄວິດ-19, ໄດ້ສ້າງເປັນ “ການແນະນໍາວຽກງານການຊ່ວຍເຫຼືອປິ່ນປົວຜູ້ຕິດເຊື້ອພະຍາດໂຄວິດ-19” ພ້ອມຄໍາແນະນໍາການປ້ອງກັນ ການຄວບຄຸມພະຍາດສະເພາະດ້ານລວມ 12 ...Read More »
ອັດຕະປື ຮີບຮ້ອນສັກຢາວັກຊິນໃຫ້ປະຊາຊົນ ເພື່ອປ້ອງກັນພະຍາດໂຄວິດ-19
ແຂວງອັດຕະປື ຮີບຮ້ອນສຸມໃສ່ການສັກວັກຊິນກັນພະຍາດໂຄວີດ-19 ຢ່າງເປັນຂະບວນກວ້າງຂວາງ,ໂດຍແມ່ນທີມງານສັກຢາຂັ້ນແຂວງ, ຂັ້ນເມຶອງ ໄດ້ລົງເຄຶ່ອນໄຫວສັກວັກຊີນປອ້ງກັນການແຜ່ລະບາດຂອງພະຍາດໂຄວິດ – 19 ທີ່ເມຶອງສະໝາມໄຊ, ປະກອບມີ 6 ຈຸດ ຄຶ: ຈຸດບ້ານດົງບາກ, ບ້ານແທ , ບ້ານຕະມໍຢອດ , ບ້ານໄຊດອນໂຂງ, ບ້ານປາກບໍ່ ແລະ ບ້ານແບ່ງວິໄລ , ເຊີ່ງເປັນຂະບວນການໃນການສັກວັກຊິນປ້ອງກັນພະຍາດໂຄວິດ 19 ເພື່ອໃຫ້ບັນລຸຕາມຕົວເລກເປົ້າໝາຍທີ່ວາງໄວ້ ໂດຍໄດ້ແຕ່ງຕັ້ງໜ່ວຍເຄື່ອນທີ່ບໍລິການສັກວັກຊິນໃຫ້ປະຊາຊົນແຕ່ວັນທີ 12 – 18 ພຶດສະພາ 2021, ທາງທີມງານແພດໝໍ ໄດ້ລົງໃຫ້ບໍລິການຢູ່ທີ່ 6 ຈຸດຂອງເມືອງສະໝາມໄຊ ແຂວງອັດຕະປື,ເຊິ່ງເຫັນວ່າຈຳນວນຜູ້ມາຮັບການສັກວັກຊິນ ແມ່ນຍັງມີໜ້ອຍເມື່ອທຽບໃສ່ບ້ານອື່ນທີ່ໄດ້ເຄື່ອນໄຫວຜ່ານມາ ສາເຫດອາດຍ້ອນວ່າປະຊາຊົນຍັງມີຄວາມກັງວົນເລື່ອງຜົນຂ້າງຄຽງ,ແຕ່ທາງອຳນາດການປົກຄອງບ້ານ ກໍ່ຈະໄດ້ສືບຕໍ່ເອົາໃຈໃສ່ປຸກລະດົມເຊີນຊວນປະຊາຊົນພາຍໃນບ້ານໃຫ້ອອກມາຮັບສັກວັກຊິນ ເພື່ອປ້ອງກັນພະຍາດໂຄວິດ 19 ໃຫ້ໄດ້ຄົບຕາມເປົ້າໝາຍ. ໃນນັ້ນຍັງໄດ້ຮຽກຮ້ອງໃຫ້ປະຊົນຈົ່ງພ້ອມກັນໄປສັກວັກຊີນກັນພະຍາດໂຄວິດ-19 ໂດຍບໍ່ໄດ້ເສຍຄ່າ ຢູ່ຕາມສະ ຖານທີ່ໃກ້ບ້ານທ່ານໃນໂມງລັດຖະການ ເນື່ອງຈາກຜູ້ທີ່ສັກວັກຊີນ ຊ່ວຍໃຫ້ສາມາດມີພູມຄຸ້ມກັນປ້ອງກັນຈາກການຕິດເຊື້ອພະຍາດໂຄວິດໄດ້.ຂໍສະແດງຄວາມຍອ້ງຍໍຊົມເຊີຍມາຍັງ ອົງການ KOICA ທີ່ມີຄວາມເປັນຫວ່ງເປັນໄຍ ແລະເຫັນຄວາມສຳຄັນຕໍ່ຊີວິດ ແລະ ສຸຂະພາບຂອງປະຊາຊົນບັນດາເຜົ່າແຂວງອັດຕະປຶ ,ເຊີ່ງສະໝັບສະໜູນງົບປະມານໃນການລົງເຄຶ່ອນທີ່ໃນຄັ້ງນີ້. ຂ່າວ: ບັງອອນ ສທຂRead More »
ທ່ານນາຍົກປະຊຸມຮ່ວມກັບເຈົ້າແຂວງທົ່ວປະເທດ ເຖິງມາດຕະການຮີບດ່ວນໃນພາລະກິດຕ້ານໂຄວິດ-19
ໂຄວິດວິ-19 ສັດຕູໂຕຮ້າຍກາດທີ່ມາທຳລາຍຮອຍຍີ້ມ ສຽງຫົວ ແລະຄວາມສຸກຂອງປະຊາຊົນລາວ ພວກເຮົາທຸກຄົນຕ້ອງຮ່ວມມືກັນເຮັດໃຫ້ພະຍາດຮ້າຍນີ້ໝົດໄປຈາກແຜ່ນດິນລາວ, ເຊິ່ງໂອກາດການປະຊຸມທາງໄກຂອງທ່ານນາຍົກລັດຖະມົນຕີກັບບັນດາເຈົ້າແຂວງທົ່ວປະເທດ ແມ່ນໃຫ້ສຸມໃສ່ສັກວັກຊິນເປັນກໍລະນີເລັ່ງດ່ວນທີ່ສຸດບໍ່ຄວນລັງເລອີກ ອັນສຳຄັນໃຫ້ປະຊາຊົນມີຄວາມເຂົ້າໃຈ ແລະໃຫ້ການຮ່ວມມື. ກອງປະຊຸມທາງໄກຜ່ານລະບົບວີດີໂອຄອນເຟີເຣັ້ນ ລະຫວ່າງສູນກາງຫາທ້ອງຖິ່ນ ຂອງຄະນະສະເພາະກິດສູນກາງກັບທ້ອງຖິ່ນ ໄດ້ຈັດຂຶ້ນໃນວັນທີ 17 ພຶດສະພານີ້ ໂດຍພາຍໃຕ້ການເປັນປະທານຂອງທ່ານ ພັນຄຳ ວິພາວັນ ນາຍົກລັດຖະມົນຕີແຫ່ງ ສປປ ລາວ, ມີທ່ານລັດຖະມົນຕີກະຊວງ ແລະ ເຈົ້າແຂວງທົ່ວປະເທດເຂົ້າຮ່ວມ. ກອງປະຊຸມທາງໄກຜ່ານວີດີໂອຄຼອນເຟິເຣັ້ນໃນຄັ້ງນີ້ ບັນດາແຂວງໃນຂອບເຂດທົ່ວປະເທດ ໄດ້ລາຍງານການຈັດຕັ້ງປະຕິບັດບັນດາມາດຕະການ ຕາມຄຳສັ່ງຂອງນາຍົກລັດຖະມົນຕີ ສະບັບເລກທີ 15/ນຍ, ການໂຄສະນາເຜີຍແຜ່, ຜັນຂະຫຍາຍ ບັນດານິຕິກຳຕ່າງໆ ທັງຂັ້ນສູນກາງ ແລະ ຂັ້ນທ້ອງຖິ່ນ ເພື່ອໃຫ້ປະຊາຊົນບັນດາເຜົ່າຮັບຮູ້ເຂົ້າໃຈ ແລະ ເຂົ້າຮ່ວມ ປະຕິບັດມາດຕະການທີ່ຄະນະສະເພາະກິດວາງອອກຢ່າງເຂັ້ມງວດ, ການກະກຽມຄວາມພ້ອມດ້ານສະຖານທີ່ປິ່ນປົວ, ສູນກັກກັນ ແລະ ດ້ານຄວາມພ້ອມບຸກຄະລະກອນແພດໝໍ, ອຸປະກອນການແພດ, ສະພາບການຕິດຕາມຜູ້ສຳຜັດໃກ້ຊິດກັບຜູ້ຕິດເຊື້ອພະຍາດໂຄວິດ-19 ມາກວດຫາເຊື້ອ ແລະ ຈຳກັດບໍລິເວນ, ການປະສານງານລະຫວ່າງຄະນະສະເພາະກິດໃນແຕ່ລະຂັ້ນ ແລະ ອື່ນໆ. ໂອກາດນີ້ທ່ານນາຍົກລັດຖະມົນຕີ ໄດ້ເນັ້ນໜັກ 5 ວຽກງານສຳຄັນຄື: ວຽກຮີບດ່ວນສະເພາະໜ້າ ແມ່ນໃຫ້ຄະນະສະເພາະກິດຂັ້ນສູນກາງ ແລະ ທ້ອງຖິ່ນ ...Read More »
ແຂວງຫລວງພະບາງ ປິ່ນປົວຜູ້ຕິດເຊື້ອໂຄວິດ-19 ຫາຍດີແລ້ວ 6 ຄົນ
ແຂວງຫລວງພະບາງ ໄດ້ຮັບການປິ່ນປົວຜູ້ຕິດເຊື້ອໂຄວິດ-19 ທັງໝົດ 13 ຄົນ, ຍິງ 9 ຄົນ, ມີເດັກນ້ອຍ 2 ຄົນ. ໃນນີ້, ຢູ່ ນະຄອນ ຫລວງພະບາງ ມີ 8 ຄົນ ແລະ ເມືອງຊຽງເງິນ 5 ຄົນຜູ້ຕິດເຊື້ອໂຄວິດ-19 ໄດ້ຮັບການປິ່ນປົວ ນັບແຕ່ວັນທີ 24 ເມສາ 2021 ເປັນຕົ້ນມາ. ຈາກການທຸ່ມເທເຫື່ອແຮງສະຕິປັນຍາ ປະຕິບັດມາດຕະການຕ່າງໆ ຂອງແພດໝໍ ແລະ ຕິດຕາມອາການຢ່າງໃກ້ຊິດ ມາຮອດວັນທີ 15 ພຶດສະພາ 2021 ໄດ້ປິ່ນປົວຫາຍດີແລ້ວ 6 ຄົນ ແລະ ໃຫ້ກັບບ້ານໄດ້. ສໍາລັບຜູ້ປ່ວຍໂຄວິດ-19 ທີ່ຫາຍດີ 6 ຄົນ, ປະກອບມີ ນາງ ຕຸລີ ອາຍຸ 34 ປີ ຢູ່ບ້ານນາຊ່າງເຫວີຍ, ນາງ ເມລິນ ອາຍຸ 19 ປີ ຢູ່ບ້ານ ເມືອງງາ, ...Read More »
ຫວຽດນາມ ສະເໜີຫລາຍວິທີ ໃນການຊ່ວຍເຫລືອ ເພື່ອສະກັດກັ້ນການລະບາດເຊື້ອພະຍາດ COVID-19
ຄະນະຜູ້ແທນກະຊວງສາທາລະນະສຸກຫວຽດນາມ ໄດ້ປະສານສົມທົບກັບເຈົ້າໜ້າທີ່ ທີ່ກ່ຽວ ຂ້ອງ ເພື່ອຈັດຕັ້ງປະຕິບັດມາດຕະການຕ່າງໆ ໃນການສະກັດກັ້ນ ແລະ ຄວບຄຸມການລະບາດຂອງເຊື້ອພະຍາດ COVID-19. ພາຍຫລັງມາຮອດປະເທດລາວ, ຄະນະຜູ້ແທນກະຊວງສາທາລະນະສຸກ ໄດ້ປະສານສົມທົບກັບເຈົ້າໜ້າທີ່ເພື່ອປະຕິບັດມາດຕະການສະກັດກັ້ນ ແລະ ຄວບຄຸມການລະບາດຂອງເຊື້ອພະຍາດ COVID-19. ໃນວັນທີ 11-13 ພຶດສະພາ 2021, ຄະນະຜູ້ແທນໄດ້ມີແຜນການເຄື່ອນໄຫວ ເຮັດວຽກຢູ່ພະແນກສາທາລະນະສຸກ ແຂວງ ຈຳປາສັກ, ຮັບຟັງການລາຍງານສະພາບການລະບາດຂອງພະຍາດ ຢູ່ແຂວງຈຳ ປາສັກ. ພ້ອມດຽວກັນ, ກໍໄດ້ປຶກສາຫາລືກ່ຽວກັບມາດຕະການທີ່ໄດ້ ແລະ ກຳລັງຈັດຕັ້ງປະຕິບັດໃນການສະກັດກັ້ນ ແລະ ຄວບຄຸມການລະບາດຂອງພະຍາດຂອງແຂວງ; ປຶກສາຫາລືບັນຫາຄົນເຂົ້າເມືອງ ແລະການກັກກັນແຍກປ່ຽວ; ແລກປ່ຽນປະສົບການ ແລະ ບົດຮຽນຈາກການຕອບໂຕ້ກັບການສະກັດກັ້ນ ແລະຄວບຄຸມການລະບາດຂອງເຊື້ອພະຍາດ COVID-19 ຢູ່ເມືອງດານັ໋ງ, ກວ໋າງນາມ, ແລະ ກວາງງ໊າຍ; ປະສົບການການວິເຄາະກວດຫາເຊື້ອໃນຊຸມຊົນຂອງຫວຽດນາມ. ປະເທດລາວກຳລັງຈັດຕັ້ງປະຕິບັດ ການລ໋ອກດາວຕາມຄຳສັ່ງເລກທີ 15/ນຍາ ຂອງນາຍົກລັດ ຖະມົນຕີ, ໄດ້ປີດການເຂົ້າອອກລະຫວ່າງແຂວງຕໍ່ແຂວງ, ເມືອງຕໍ່ເມືອງ, ບ້ານຕໍ່ບ້ານ. ຕໍ່ກັບສະພາບການທີ່ກຳລັງມີການຜັນແປຢ່າງສັບສົນ ຂອງການລະບາດຢູ່ແຂວງຈຳປາສັກຂອງລາວ, ຄະນະຜູ້ແທນກະຊວງສາທາລະນະສຸກຫວຽດນາມ ໄດ້ແບ່ງອອກເປັນ 2 ກຸ່ມ ຄື: ທີມງານປ້ອງກັນນຳໂດຍ ...Read More »
ຝຶກອົບຮົມການຄຸ້ມຄອງກໍລະນີພະຍາດ ໂຄວິດ-19 ໃຫ້ທີມແພດທີ່ຈະລົງໄປປະຈໍາຢູ່ໂຮງໝໍພາກສະໜາມ
ໃນວັນທີ 15 ພຶດສະພາ 2021, ກົມປິ່ນປົວ ແລະ ຟື້ນຟູໜ້າທີ່ການ, ກະຊວງສາທາລະນະສຸກ ໄດ້ຝຶກອົບຮົມການຄຸ້ມຄອງກໍລະນີພະຍາດ ໂຄວິດ-19 ໃຫ້ແກ່ນັກສຶກສາແພດທີ່ຈະລົງໄປປະຈຳຢູ່ໂຮງໝໍພາກສະໜາມ, ເຊິ່ງແພດທີ່ລົງປະເຮັດໜ້າທີ່ຢູ່ພາກສະໜາມ ຈະຕ້ອງໄດ້ຮຽນຮູ້ກ່ຽວກັບການຈັດລະດັບຄວາມຮ້າຍແຮງຂອງພະຍາດ, ການຄຸ້ມຄອງກໍລະນີພະຍາດ, ການປະຕິບັດການກັນການຕິດເຊື້ອແບບມາດຕະຖານ, ກັນການຕິດເຊື້ອຕາມເສັ້ນທາງຕິດຕໍ່, ການໃສ່ຊຸດປ້ອງກັນຕົນເອງ ແລະ ມາດຕະການອື່ນໆເພື່ອໃຫ້ພະນັກ ງານແພດມີຄວາມປອດໄພຈາກການຕິດເຊື້ອໃນສະຖານທີ່ປິ່ນປົວ. ຂໍ້ມູນ: ສູນຂ່າວສານການແພດສຸຂະສຶກສາRead More »
ມອບ-ຮັບໜ້າທີ່ ປະທານອົງການກາແດງລາວ ລະຫວ່າງ ຜູ້ເກົ່າ ແລະ ຜູ້ໃໝ່
ໃນວັນທີ 14 ພຶດສະພາ 2021 ທີ່ຜ່ານມາ ທີ່ອົງການກາແດງລາວ, ໄດ້ຈັດພິທີມອບ-ຮັບໜ້າທີ່ ປະ ທານອົງການກາແດງລາວ ລະຫວ່າງ ຜູ້ເກົ່າ ແລະ ຜູ້ໃໝ່, ໂດຍໃຫ້ກຽດເຂົ້າຮ່ວມຂອງ ທ່ານ ນາງ ໃບຄຳ ຂັດທິຍະ ລັດຖະມົນຕີ ກະຊວງແຮງງານ ແລະ ສະຫວັດດີການສັງຄົມ, ພ້ອມດ້ວຍພາກສ່ວນທີ່ກ່ຽວຂ້ອງ ເຂົ້າຮ່ວມເປັນສັກຂີພິຍານ. ໃນການປະກາດການຈັດຕັ້ງຄັ້ງນີ້, ໄດ້ແຕ່ງຕັ້ງໃຫ້ ທ່ານ ດຣ. ພູທອນ ເມືອງປາກ ເປັນປະທານ ອົງການກາແດງລາວ ຄົນໃໝ່, ສ່ວນ ທ່ານ ຄຳຮຸ່ງ ເຮືອງວົງສີ ປະທານອົງການກາແດງລາວ ຜູ້ເກົ່າ ແມ່ນໄດ້ອອກພັກການ-ຮັບອຸດໜູນບຳນານ. ໃນໂອກາດນີ້, ທ່ານ ນາງ ໃບຄຳ ຂັດທິຍະ ກໍໄດ້ໃຫ້ກຽດໂອ້ລົມ ແລະ ໄດ້ຍ້ອງຍໍຊົມເຊີຍໃນການ ຈັດຕັ້ງປະຕິບັດ ແລະ ປະກອບສ່ວນເຂົ້າໃນວຽກງານກາແດງ ໃນໄລຍະຜ່ານມາ ທີ່ໄດ້ມີຜົນສຳເລັດ ໃນຫລາຍດ້ານ, ພ້ອມທັງເນັ້ນໃຫ້ປະທານອົງການກາແດງຜູ້ໃໝ່ ຈົ່ງເອົາໃຈໃສ່ສືບຕໍ່ຊີ້ນໍາ-ນຳພາປະຕິບັດໜ້າທີ່ ແລະ ປັງປຸງແກ້ໄຂວຽກງານກາແດງ ໃນດ້ານຕ່າງໆ ໃຫ້ມີການຂະຫຍາຍຕົວ ...Read More »
ເຈົ້າແຂວງຈຳປາສັກຕ້ອນຮັບຄະນະແພດ-ໝໍ ຊ່ຽວຊານ ຈາກ ສສ ຫວຽດນາມ
ແຫລ່ງຂ່າວຈາກແຂວງຈຳປາສັກ ໃຫ້ຮູ້ວ່າ: ວັນທີ 15 ພຶດສະພາ 2021 ທີ່ຫ້ອງວ່າການແຂວງຈຳປາສັກ, ທ່ານ ວິໄລວົງ ບຸດດາຄໍາ ເຈົ້າແຂວງຈໍາປາສັກ, ພ້ອມຄະນະ ໄດ້ຕ້ອນຮັບຄະນະແພດ-ໝໍ ຊ່ຽວຊານ ຈາກ ສສ ຫວຽດນາມ ນຳໂດຍ ທ່ານ ເຣື້ອງແອ໋ງເຢືອງ ຮອງກົມຄຸ້ມຄອງກວດ ແລະ ປິ່ນປົວ ພະຍາດ ສສ ຫວຽດນາມ, ມີຊ່ຽວຊານ ດ້ານຂະແໜງໄວຮັສ, ຈຸລິນຊີ, ຊ່ຽວຊານສະກັດກັ້ນພະຍາດຊຶມເຊື້ອ ແລະ ທິມແພດຈາກ ກົມອະນາໄມ ແລະ ສົ່ງເສີມສຸຂະພາບ ກະຊວງສາທາລະນະສຸກ ໃນໂອກາດເດີນທາງມາຊ່ວຍແກ້ໄຂ ແລະ ສະກັດກັ້ນການແຜ່ລະບາດຂອງພະຍາດໂຄວິດ-19 ຢູ່ແຂວງຈຳປາສັກ. ໂອກາດນີ້, ທ່ານ ເຣື້ອງແອ໋ງເຢືອງ ໄດ້ລາຍງານກ່ຽວກັບການແກ້ໄຂ ແລະ ສະກັດກັ້ນການລະບາດຂອງພະຍາດໂຄວິດ-19 ຢູ່ແຂວງຈຳປາສັກ ໂດຍໄດ້ເອົາໃຈໃສ່ຊ່ວຍ ເຫລືອໃນການຝຶກອົມຮົມ, ແນະນຳຂັ້ນຕອນ, ວິທີການ, ການສັກຢາວັກຊີນ ແລະ ການປິ່ນປົວ, ການຄຸ້ມຄອງ ແນະນໍາການປິ່ນປົວບໍ່ໃຫ້ຄົນເຈັບເສຍຊີວິດ, ການໃຫ້ຄວາມຮູ້ດ້ານວິຊາການ, ການຮັກສາ ແລະ ການຊອກຫາຜູ້ສໍາຜັດໃກ້ສິດກັບຜູ້ຕິດເຊື້ອ ...Read More »